PROOEMIUM. 



lnter omnes constat, qui quidem huius rei periti sunt, faunara Silesiae 

 entomologicain tot offerre quaestiones diligenti investigatori, ut facile 

 totam huic rei vitam impendere quis possit. Nam quamquam exsti- 

 terunt viri haud pauci excellentis ingenii, qui huic rei operam nava- 

 runt, restant tamen permulta, quae diligentiorem investigationem desi- 

 derent, quod imprimis de ordine Neuropterorum Linnaei valet. Duo 

 quidem viri de entomologia patriae nostrae optime meriti, de Char- 

 pentier atque Schummel, hanc scientiae partem opusculis illustrare 

 sunt conati, alter Libellulinarum familiam diu neglectam, alter generis 

 Rhaphidiae species in Silesia inventas diligenter exponens. 



Quod vero ad reliquas attinet Neuropterorum familias atque ge- 

 nera, ne recentiora quidem Helveticorum, Francogallicorum , Anglo- 

 rum opera entomologica, quamvis ampla et sumtuosa, omni ex parte 

 sufficiunt. 



Itaque quum adhuc desideremus librum, omnes Neuropterorum 

 quae iu Silesia inveniuntur, species complectentem, haud abs re fore 

 putavi, si quis, accurata quaestione instituta, integram Neuropterorum 

 Silesiacorum aggrederetur descriptionem. 



Quae res quanta sit, quamque impedita, haud me fugit. Sed id 

 ipsum fecit, ut omne studium omnemque operam hac in quaestione 



1 



